Uznesenie Krajského súdu Žilina sp. zn. 14Cob/69/2012 z 11. 9. 2012
Uznesenie Krajského súdu Žilina z 11. septembra 2012, sp. zn. 14Cob/69/2012, ECLI:SK:KSZA:2012:5311201699.2

Dátum vydania: 11. 9. 2012
Forma: Uznesenie
Oblasť práva: Obchodné právo
Text rozhodnutia
Súd: Krajský súd Žilina Spisová značka: 14Cob/69/2012 Identifikačné číslo súdneho spisu: 5311201699 Dátum vydania rozhodnutia: 12. 09. 2012 Meno a priezvisko sudcu, VSÚ: JUDr. Ivana Nemčeková ECLI: ECLI:SK:KSZA:2012:5311201699.2 Uznesenie Krajský súd v Žiline ako súd odvolací v právnej veci žalobcu: ALTERIA MOTOR, s.r.o., so sídlom Predmestská 90, 010 01 Žilina, IČO: 36 805 394, zastúpeného právnou zástupkyňou JUDr. Annou Kokavcovou, advokátkou, so sídlom Y. XX, XXX XX J., proti žalovanému: Ščury Invest, s.r.o., so sídlom Mierová 1725, 022 01 Čadca, IČO: 36 428 515, zastúpenému právnym zástupcom JUDr. Ladislavom Ščurym, advokátom, so sídlom M. XXXX, XXX XX Y., za účasti vedľajšieho účastníka: KOOPERATIVA poisťovňa, a.s. Vienna Insurance Group, so sídlom Štefanovičova 4, 816 23 Bratislava, IČO: 00 585 441, v konaní o zaplatenie 1.588,15 Eur s príslušenstvom, o odvolaní žalovaného proti rozsudku Okresného súdu v Čadci č.k. 6Cb/14/2011-76- zo dňa 24.11.2011, o späťvzatí odvolania, takto r o z h o d o l : Odvolacie konanie z a s t a v u j e . Žiaden z účastníkov n e m á právo na náhradu trov odvolacieho konania. o d ô v o d n e n i e : Napadnutým rozsudkom okresný súd zaviazal žalovaného povinnosťou zaplatiť žalobcovi 1.588,15 Eur s 9 % úrokom z omeškania ročne zo sumy 578,71 Eur od 21.05.2010 do zaplatenia, zo sumy 1.009,44 Eur od 01.09.2010 do zaplatenia a trovy konania 473,16 Eur, všetko do troch dní od právoplatnosti rozsudku. Proti tomuto rozsudku podal v zákonnej lehote odvolanie žalovaný. Skôr ako začal odvolací súd vo veci konať, žalovaný písomným podaním zo dňa 28.08.2012, doručeným Krajskému súdu v Žiline dňa 04.09.2012, zobral odvolanie v celom rozsahu späť a žiadal, aby odvolací súd odvolacie konanie zastavil. Krajský súd v Žiline ako súd odvolací (§ 10 ods. 1 OSP) postupom bez nariadenia pojednávania podľa § 214 ods. 2 OSP za aplikácie ustanovenia § 207 ods. 2, 3 OSP odvolacie konanie zastavil. Rozhodnutie bolo prijaté hlasovaním v senáte v pomere hlasov 3:0. Podľa § 207 ods. 2, 3 OSP, dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova. Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Keďže žalovaný písomným podaním zo dňa 28.08.2012, doručeným krajskému súdu dňa 04.09.2012 (č.l. 93 spisu), zobral odvolanie v celom rozsahu späť, skôr ako odvolací súd začal vo veci konať, za aplikácie vyššie citovaných zákonných ustanovení bolo odvolacie konanie zastavené. O trovách prvostupňového a odvolacieho konania bolo rozhodnuté podľa ust. § 224 ods. 1 OSP v spojení s ust. § 146 ods. 1 písm. c) OSP, keďže nebol zistený a ani tvrdený dôvod postupu pre rozhodnutie o náhrade trov prvostupňového a odvolacieho konania podľa ust. § 146 ods. 2 OSP. Rozhodnutie o náhrade trov korešponduje i súhlasnému vyjadreniu účastníkov na č.l. 93 spisu. Poučenie: Proti tomuto uzneseniu odvolanie n i e j e prípustné.

